O tiburón blanco (Carcharodon carcharias (Linnaeus, 1758)) ye un tiburón d'a orden d'os Lamniformes y familia Lamnidae que se puede trobar en as auguas superficials costeras de totz os ocians prencipals. Ye notable per a suya grandaria, con fembras mas grans que creixen dica 6,1 m de longaria y entre 1905 y 2268 kg de peso en a suya madurez. Manimenos, a mayoría son mas chicotz; os masclos miden de 3,4 a 4,0 m y las fembras de 4,6 a 4,9 m en promeyo. Seguntes un estudeo de 2014, s'estima que la vida d'os tiburons blancos ye de 70 anyadas u mas.